Հավելված

ՀՀ կառավարության

2020 թ. N - Լ որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՅԳԵԳՈՐԾՈՒԹՅԱՆ ԶԱՐԳԱՑՄԱՆ 2020-2023 ԹՎԱԿԱՆՆԵՐԻ ԾՐԱԳԻՐ**

**ԾՐԱԳՐԻ ՆԿԱՐԱԳԻՐԸ**

1. Հայաստանի Հանրապետությունում այգեգործության զարգացման 2020-2023 թվականների ծրագրի (այսուհետ՝ Ծրագիր) իրականացումը պայմանավորված է հանրապետությունում այգիների տարածքների և արտադրվող արտադրանքի ծավալների ավելացման, արտադրված արտադրանքի որակի և արտաքին շուկայում մրցակցային դիրքերի բարելավման, ճյուղի ինտենսիվացման, հողային և ջրային ռեսուրսների արդյունավետ օգտագործման, բնակլիմայական աղետների հետևանքով առաջացած վնասների կանխարգելման անհրաժեշտությամբ։
2. Ծրագրի հիմնական նպատակն է ժամանակակից տեխնոլոգիաներով մշակ­­վող խաղողի, ին­տեն­­սիվ պտղատու այգիների, հատապտղանոցների հիմնման, ինչպես նաև ոռոգման արդիական համակարգերի և կարկտապաշտպան ցանցերի ներդրման պետական աջակցության միջոցով՝
3. խթանել ժամանակակից, բարձր բերքատու այգի­նե­րի հիմնումը և այդ եղանակով պտղաբուծության և խաղողագործության զար­գացումն ու արդյունավետության բարձրացումը,
4. ավելացնել մրցունակ խաղողի, պտղի և հատապտղի արտադրության և արտահանման ծավալները,
5. նվազեցնել կարկտահարությամբ և այլ բնակլիմայական գործոններով պայմանավորված ռիսկերը,
6. նպաստել ջրային ռեսուրսների խնայողաբար և արդյունավետ օգտագործմանը,

մեղմել կլիմայի փոփոխության ազդեցությունը և նպաստել հարմարվողականության մակարդակի բարձրացմանը,

1. նպաստել գյուղատնտեսությունում տնտեսավարողների եկամտաբերության մակարդակի բարձրացմանը:

1. Ծրագիրը նախատեսվում է իրականացնել 2020-2023 թվականներին և ընդգրկելու է Հայաստանի Հանրապետության ողջ տարածքը։
2. Ծրագրով նախատեսվում է խթանել տարեկան շուրջ 100 հա խաղողի, ինտենսիվ պտղատու այգիների և հատապտղանոցների հիմնումը, տարեկան շուրջ 100 հա ոռոգման արդիական համակարգերի ներդրումը, ինչպես նաև տարեկան շուրջ 10 հա տարածքում կարկտապաշտպան ցանցերի ներդրումը:
3. Ծրագիրն իրականացվելու է երկու բաղադրիչով՝ վարկերի տոկոսադրույքների մասնակի սուբսիդավորման և ծախսերի մասնակի փոխհատուցման։
4. Ծրագրի մասնակիցներն են.
5. գյու­ղա­տն­տեսու­թյու­նում տնտեսա­վարողները (ֆիզիկական և իրավաբանական ան­­­ձինք, անհատ ձեռ­նար­­կատերերը) (այսուհետ՝ Շահառու),
6. առևտրային բանկերը կամ վարկային կազմակերպությունները (այսուհետ՝ Ֆինանսական կառույցներ), որոնք բա­վա­­րարում են Ծրագրի պահանջները և սույն Ծրագրի պայմաններին համապատասխան վարկ են տրամադրում Շահառուներին,
7. Հայաստանի Հանրապետության էկոնոմիկայի նախարարությունը (այսու­­­­հետ՝ Նա­խա­րար­ություն),
8. Նախարարության «Գյու­­­­­­­­­­ղական տարածքների տնտեսական զարգացման ծրագրերի իրականացման գրա­սենյակ» պետական հիմնարկի գյուղական ֆինանսավորման կառույցը (այսուհետ՝ ԳՖԿ):
9. Շահառուի իրավական կարգավիճակի և/կամ հողատարածքի փոփոխության դեպքում՝ Ծրագրին մասնակցության գործընթացը պետք է իրականացվի Ծրագրի մեկնարկային փուլից։
10. Ծրագրի շրջանակում նույն հողամասի վրա նույն աշխատանքների իրականացման համար Շահառուները չեն կարող օգտվել գյուղատնտեսության ոլորտում իրականացվող պետական աջակցության այլ ծրագրերից։
11. Յուրաքանչյուր Շահառու նույն հողամասի վրա նույն աշխատանքներն իրակա­նացնելու նպատակով կարող է օգտվել 5-րդ կետում նշված պետական օժանդակության միայն մեկ բաղադրիչից։
12. Յուրաքանչյուր Շահառուի կողմից հիմնվող այգիների տարածքների հանրագումարը վարկի դեպքում չի կարող գերազանցել 30 հա-ը, իսկ փոխհատուցման դեպքում՝ 10 հա-ը, ոռոգման արդիական համակարգերի ներդրման դեպքում տարածքների հանրագումարը վարկի դեպքում չի կարող գերազանցել 30 հա-ը, իսկ փոխհատուցման դեպքում՝ 10 հա-ը, իսկ կարկտապաշտպան ցանցերի ներդրման դեպքում տարածքների հանրագումարը և վարկի, և փոխհատուցման դեպքում չի կարող գերազանցել 10 հա-ը։
13. Ծրագրի շրջանակում տրամադրված պետական օժանդակության միջոցով չի նա­խա­տեսվում հողի, ինչպես նաև այգեհիմնման և հետագա խնամքի նպատակով գյուղատնտեսական տեխնիկայի և ինքնագնաց միջոցների ձեռքբերումը, ինչպես նաև 12-րդ կետում նշված խորհրդատվական ծառայության համար վճարումների կատարումը:
14. Ծրագրի այգեհիմնման բաղադրիչով մասնակցության նախա­պայման է համար­վում այգեհիմնման և հաջորդող 3 տարիների համար Շահառուի և խորհրդատվական ծառայություն մատուցողի (այսուհետ՝ Խորհրդատու) միջև կնքված ու Նախարարություն և/կամ Ֆինանսական կառույցին ներկայացված պայմանագիրը։ Ընդ որում Խորհրդատուն պետք է ունենա բարձրագույն ագրոնոմիական կրթություն։
15. Ծրագրի շրջանակում Շահառուն պարտավոր է՝
16. այգեհիմնումն իրականացնել աղյուսակ 1-ում նշված 1 հա այգում տնկիների նվազագույն թվից ոչ պակաս քանակի տնկիներով,
17. այգեհիմնումն իրականացնել ցածրաճ (թզուկային և կիսաթզուկային, թույլ աճող) պատվաստակալների վրա պատվաստված բուսաձևերի (սորտերի) տնկիներով (խաղողի այգիների դեպքում այս պահանջը պարտադիր չէ),
18. այգեհիմնման և/կամ ոռոգման արդիական համակարգերի ներդրման դեպքում ապահովել ջրային ռեսուրսների հասանելիությունը և այգիներում պարտադիր ներդնել ոռոգման արդիական համակարգեր (կարկտապաշտպան ցանցերի ներդրումը պարտադիր չէ),
19. այգեհիմնումն ավարտել վարկային կամ փոխհատուցման պայմանագիրն ուժի մեջ մտնելու պահից առավելագույնը 1 տարվա ընթացքում։ Ընդ որում գարնանը այգետնկումը պետք է կատարվի մինչև հունիսի 1-ը, իսկ աշնանը՝ մինչև դեկտեմբերի 1-ը։
20. ոռոգման արդիական համակարգերի և/կամ կարկտապաշտպան ցանցի ներդրումն ավարտել վարկային կամ փոխհատուցման պայմանագիրն ուժի մեջ մտնելու պահից առավելագույնը 1 տարվա ընթացքում,
21. այգեհիմնմանը հաջորդող 3 տարիների համար վարել գրանցամատյան (գրանցամատյանի օրինակելի ձևը մշակում է Նախարարությունը և Ծրագրի հաստատումից հետո 1 ամսվա ընթացքում հրապարակում Նախարարության կայքում), որտեղ գրանցվում է Խորհրդատուի կողմից առաջարկվող և Շահառուի կողմից իրականացվող աշխատանքների վերաբերյալ տեղեկատվություն։
22. Ծրագրի Շահառուի հայեցողությամբ կիրառվում է պետական աջակցության հետևյալ տարբերակները՝
23. 0.5-30 հա այգեհիմնման (ներառյալ առաջին տարվա խնամքի ծախսերը) նպատակով տրամադրվող վար­կերի տոկոսադրույքների սուբսիդավորում,
24. 0.5-30 հա ոռոգման արդիական համակարգերի և/կամ 0.5-10 հա կարկտապաշտպան ցանցերի ներդրման նպատակով տրամադրվող վար­կերի տոկոսադրույքների սուբսիդավորում,
25. 0.5-10 հա այգեհիմնման, 0.5-10 հա կարկտապաշտպան ցանցերի և 0.5-10 հա ոռոգման արդիական համակարգերի ներդրման նպատակով կա­տար­ված ծախսերի (այգեհիմնման դեպքում՝ առանց առաջին տարվա խնամքի ծախսերի) մասնակի փոխհատուցում:
26. Ծրագրի շրջանակում Շահառուի կողմից կատարված ծախսերի ռիսկը կրում է Շահառուն։
27. Ծրագիրը կարող է իրականացվել ինչպես կապալառու կազմակերպության միջոցով, այնպես էլ առանց դրա: Վերջինիս հետ համագործակցությունից կախված տրամադրվող վարկի կամ փոխհատուցվող գումարի չափը փոփոխության ենթակա չէ:
28. Յուրաքանչյուր Շահառուի համար սահմանված 1 հա այգեհիմ­ն­ման գնահատված ընդհանուր ծախսերի՝ ներառյալ ոռոգման արդիական համակարգերի (բացի կաթիլային ոռոգման համակարգերից այլ համակարգերի ներդրման դեպքում, ծախսերը կգնահատվեն ոչ ավելի քան կաթիլային ոռոգման համակարգի ներդրման ծախսի առավելագույն սահմանաչափը) և/կամ կարկտապաշտպան ցանցերի, 1-ին տարվա խնամքի ծախսերը, առավելագույն սահմանաչափերն են (հաշ­վարկները ներկայացվում են աղյուսակներ N N 2-ում, 3-ում, 4-ում և 5-ում )՝
29. ինտենսիվ պտղատու այգի՝ հնդավորներ, կորիզավորներ և չոր մերձարևադարձայիններ՝ 30.3 մլն դրամ, կարկտապաշտպան ցանցով՝ 40.5 մլն դրամ,
30. ինտենսիվ պտղատու այգի՝ ընկուզավորներ՝ 12.6 մլն դրամ, կարկտապաշտպան ցանցով՝ 24.7 մլն դրամ,
31. խաղողի այգի՝ 16.7 մլն դրամ, կարկտապաշտպան ցանցով՝ 19.5 մլն դրամ,
32. հատապտղանոց՝ 19.3 մլն դրամ, կարկտապաշտպան ցանցով՝ 29.4 մլն դրամ:
33. Ջրավազանի կառուցման ծախսը մինչև 15 հա տարածքով այգիների համար յուրաքանչյուր հա-ի հաշվով հաշվարկված է 2.0 մլն դրամ, իսկ 15 հա-ից ավել այգետարածքների դեպքում ջրավազանի կառուցման ծախսն ամբողջ այգու համար կհաշվարկվի ոչ ավել քան 30.0 մլն դրամ։
34. Առանց այգեհիմնման յուրաքանչյուր Շահառուի համար սահմանված 1 հա կարկտապաշտպան ցանցի ներ­դր­ման ընդհանուր ծախսի առավելագույն սահմանաչափը՝ 12.1 մլն դրամ է (հաշ­վարկները ներկայացվում են աղյուսակ N 6-ում):
35. Առանց այգեհիմնման յուրաքանչյուր Շահառուի համար սահմանված 1 հա ոռոգման արդիական համակարգի ներ­դր­ման ընդհանուր ծախսի առավելագույն սահմանաչափը կաթիլային համակարգի դեպքում՝ 2.5 մլն դրամ է, անձրևացման համակարգերի դեպքում՝ 2.6 մլն դրամ (հաշ­վարկները ներկայացվում են աղյուսակներ N N 7-ում և 8-ում):
36. Այգու հիմնման նպատակով Շահառուն Ֆինանսական կառույցին (մինչև վարկի ստացումը) և Նախարարություն է ներկայացնում հողի ագրոքիմիական բաղադրության լաբորատոր փորձաքննության (հողի ագրոքիմիական բաղադրության լաբորատոր փորձաքննություն իրականացնող կառույցների ցանկը սույն որոշման հաստատումից հետո 5 աշխատանքային օրվա ընթացքում կհրապարակվի Նախարարության կայքում) եզրակացության պատճեն (առավելագույնը 6 ամսվա վաղեմության), Շրջակա միջավայրի նախարարության «Հիդրոօդերևութաբանության և մոնիտորինգի» կենտրոն ՊՈԱԿ-ի կողմից տրամադրած վերջին տասը տարվա ընթացքում տվյալ տարածքում հիդրոօդերևութաբանական երևույթների և եղանակակլիմայական պայմանների վերաբերյալ տեղեկատվություն, ինչպես նաև համայնքի ղեկավարի կողմից հաստատված տեղեկատվություն՝ այգեհիմնմանը նախորդող երեք տարիների ընթացքում տվյալ տարածքում մշակված մշակաբույսերի վերաբերյալ։ Անհրաժեշտության դեպքում Նախարարությունը ներկայացված փաստաթղթերի վերաբերյալ Ֆինանսական կառույցին կտրամադրի խորհրդատվություն։
37. ***Ծրագրի շրջանակում տրամադրվող վարկերի տոկոսադրույքների մասնակի սուբսիդավորման ընթացակարգը***.
38. Ծրագրին մասնակցելու նպատակով Շահառուները մինչև ներդրմանն ուղղված միջոցների ձեռքբերումն ու ներդրման աշխատանքների սկսվելը դիմում են Ծրագրին մասնակից Ֆինանսական կառույցներին՝ վարկունակության բավարար մակարդակը ճշգրտելու նպատակով,
39. Ֆինանսական կառույցի վարկունակության պահանջները բավարարելու դեպքում Շահառուները վարկի ստացման համար ներկայացնում են՝

ա. անձը հաստատող փաստաթղթի պատճենը,

բ. անշարժ գույքի նկատմամբ իրա­վուն­քի պետական գրանցման վկայականի պատճենը (ները)։ Եթե գրանցված իրավունքը ընդհանուր համատեղ սեփականություն է կամ վարձակալություն, ապա ներկայացվում է նաև նոտարական կարգով վավերացված՝ անշարժ գույքի սեփականատիրոջ կամ համասեփականատիրոջ (երի) համաձայնությունը՝ Ծրագրին մասնակցելու վերաբերյալ, ընդ որում անշարժ գույքի վարձակա­լության ժամկետն այգեհիմնման դեպքում չպետք է պակաս լինի դիմումը ներկայացնելու օրվանից հաշված՝ քսան տարուց, ոռոգման արդիական համակարգի ներդրման դեպքում՝ երեք տարուց, իսկ կարկտապաշտպան ցանցի դեպքում՝ յոթ տարուց,

գ.այգեհիմնման դեպքում ներկայացվում են նաև Ծրագրի 12-րդ և 21-րդ կետերով սահմանված փաստաթղթերը, կատարվող ծախսերի նախահաշիվը՝ համաձայն N N 2, 3, 4, 5 աղյուսակներում նշված աշխատանքների (այլ աշխատանքները ֆինանսավորման ենթակա չեն),

1. Այգեհիմնման աշխատանքների ավարտից հետո Շահառուն Ֆինանսական կառույց է ներկայացնում՝

ա. արտերկրից ձեռք բերված կամ տեղական արտադրության (հանրապետությունում տնկանյութի հավաստագրման համակարգի ներդրումից հետո) տնկանյութի ծագումն ու որակը հավաստող փաստաթուղթը (հավաստագիր),

բ. արտերկրից ձեռք բերված տնկանյութի բուսասանիտարական կարանտին հսկողության (վերահսկողության) ակտը,

գ. տնկանյութի ներկրումը հավաստող փաստաթղթերը, իսկ տեղական արտադրության դեպքում (մինչև հանրապետությունում տնկանյութի հավաստագրման համակարգի ներդրումը)` բուսասանիտարական անձնագիր,

դ. այգեհիմնման աշխատանքների ծախսերը հիմնավորող փաստաթղթերը,

1. Կարկտապաշտպան ցանցերի և ոռոգման արդիական համակարգերի ներդրմանաշխատանքների ավարտից հետո Շահառուն Ֆինանսական կառույց է ներկայացնում կարկտապաշտպան ցանցերի և ոռոգման արդիական համակարգերի ձեռքբերման և տեղակայման ծախսերը հիմնավորող փաստաթղթերը,
2. Շահառուին տրամադրվող վարկի նախա­տես­ված գու­մարը անկանխիկ եղանակով, միանվագ կամ փուլ առ փուլ փոխանցվում է Շահա­ռուի հաշվեհամարին,
3. Ծրագրի Շահառուներին տրամադրվող վարկի գումարը հաշվարկվում է՝ ելնելով ներդրվող տարածքի չափից՝ Ծրագրի 17-րդ, 19-րդ և 20-րդ կետերով սահմանված 1 հա տարածքի առավելագույն սահմանաչափերի շրջանակներում՝ այգեհիմնման դեպքում հաշվի առնելով Ծրագրի 18-րդ կետի դրույթը, ընդ որում Ծրագրի շրջանակներում վարկը կտրամադրվի միայն Շահառուի կողմից սույն Ծրագրով սահմանված գործընթացը սկսելուց (վարկային պայմանագիրը ուժի մեջ մտնելուց) հետո ձեռքբերվող միջոցների և կատարվելիք աշխատանքների համար,
4. Այգեհիմնման դեպքում 1 հա-ի հաշվով աղյուսակներ N N 2-ում, 3-ում, 4-ում և 5-ում գնահատված տնկիների քանակից ավել տնկիների ներդրման դեպքում Ֆինանսական կառույցի գնահատմամբ վարկի գումարը կարող է ավելացվել ոչ ավելի քան Ծրագրով գնահատված 1 հա-ի առավելագույն ծախսի (առանց կարկտապաշտպան ցանցի) 10 %-ը,
5. Ծրագրի Շահառուներին վարկերը տրամադրվելու են ՀՀ դրամով առավելագույնը 12% փաստացի տոկոսադրույքով,
6. վարկերի տոկոսադրույքների սուբսիդավորումը կիրականացվի այնպիսի չափաքանակով, որ Շահառուին վարկը տրամադրվի 2% տոկոսադրույքով, իսկ Հայաստանի Հանրապե­տու­թյան կառավարության 2014 թվականի դեկտեմ­բե­­րի 18-ի N 1444-Ն որոշ­մամբ հաստատված ցանկում ընդգրկված սոցիալական աջակցություն ստացող սահմա­նամերձ համայնքների բնակավայրերի տնտեսա­վա­րող­նե­րին, գյուղատնտեսական կոոպերատիվներին, գյուղատնտեսությունում տնտեսավարող երիտասարդներին (18-35 տարեկան ֆիզիկական անձանց), այգեհիմնման և/կամ ոռոգման արդիական համակարգերի ներդրման դեպքում նաև գերնորմատիվային ջրապահանջարկ ունեցող հողատարածքներում (գերնորմատիվային ջրապահանջարկ ունեցող հողատարածքներով համայնքների ցանկն ընդգրկված է ՀՀ տարածքային կառավարման նախարարի 02.04.2007թ. թիվ 18-Ա և ՀՀ գյուղատնտեսության նախարարի 02.04.2007թ. թիվ 77-Ա համատեղ հրամանով հաստատված «Գյուղատնտեսական մշակաբույսերի ոռոգման նորմաներն ու ռեժիմները Հայաստանի Հանրապետության ոռոգելի հողատարածքների համար» ձեռնարկում) ներդրողներին՝ 0% տոկոսադրույքով,
7. տրամադրվող վարկերի հետ կապված Ֆինանսական կա­ռույցների կողմից այլ ծառայությունների համար վճարներ չեն նախատեսվում,
8. վարկերի մարման ժամկետներն են՝

ա. այգեհիմնում կատարելու դեպքում 8 տարի, մայր գումարի արտոնյալ ժամկետը՝ 5 տարի,

բ. առանց այգեհիմնման կարկտապաշտպան համակարգեր ներդնելու դեպքում՝ 7 տարի, մայր գումարի արտոնյալ ժամկետը՝ 1 տարի,

գ. առանց այգեհիմնման ոռոգման արդիական համակարգեր (կաթիլային կամ անձրևացման) ներդնելու դեպքում՝ 3 տարի, մայր գումարի արտոնյալ ժամկետը՝ 6 ամիս,

դ.Շահառուի ցանկությամբ կարող է սահմանվել արտոնյալ ժամկետի առավել կարճ ժամանակահատված, իսկ արդեն սահմանված ժամանակահատվածը կարող է կրճատվել կամ դադարեցվել՝ Ֆինանսական կառույցի ընթացակարգին համապատասխան։

1. վարկերի մարման գործընթացն իրականացվում է մայր գումարի ամսական վճարման եղա­նա­կով, վարկի տոկոսադրույքը հաշվարկվում է մայր գումարի մնացորդի նկատմամբ: Վար­կի վաղաժամկետ վճարման դեպքում տույժեր և տուգանքներ չեն սահմանվում,
2. վարկերի տոկոսադրույքների սուբսիդավորման գործընթացը նախաձեռնում են Ֆինանսական կառույցները, որոնք իրականացնում են սույն Ծրագրի պայ­ման­ներին համապատասխան գործարքներ,
3. վարկերի տոկոսադրույքների սուբսիդավորումն իրականացվում է վարկի մայր գումարի և վարկի տոկոսադրույքի չսուբսիդավորվող մասի փաստացի մարումների հիման վրա. տույժերը և տուգանքները սուբսիդավորման ենթակա չեն,
4. վարկի տոկոսադրույքի սուբսիդավորման գումարը Նախարարության կողմից փոխանցվում է Ֆինան­սա­կան կառույցի համապատասխան հաշվին՝ տվյալ Ֆինանսական կառույցի ԳՖԿ–ին ներկայացվող հայ­տերի հիման վրա: Հայտի բովանդակությունը, ինչպես նաև Ֆինանսական կառույցի կողմից ԳՖԿ–ին ներկայացվող փաստաթղթերի և տեղեկատվության պահանջները սահմանվում են ԳՖԿ-ի, Նախարարության և տվյալ Ֆի­նան­­սական կառույցի միջև կնքվող եռակողմ պայմանագրով։ Պայմանագրի օրի­նա­կելի ձևը մշակում է ԳՖԿ-ն՝ համա­ձայնեցնելով Նախարարության հետ,
5. ԳՖԿ-ի, Նախարարության և տվյալ Ֆի­նան­­սական կառույցի միջև կնքվող եռակողմ պայմանագրում ամրագրվում են Ֆինանսական կառույցի կողմից սույն Ծրագրի 22-րդ կետի 2)-րդ, 3)-րդ և 4)-րդ ենթակետերով սահմանված փաստաթղթերի ներկայացումը ԳՖԿ-ին:
6. Ֆինանսական կառույցը նախորդ ամսվա վարկի տոկոսադրույքի սուբսիդավորման հայտը ԳՖԿ-ին է ներկայացնում` ոչ ուշ, քան հաջորդ ամսվա հինգ­երորդ աշ­խա­տանքային օրը: ԳՖԿ-ն հայտը ստանալուց հետո հինգ աշ­խա­­տանքային օր­վա ընթացքում Ֆինանսական կառույցի հետ ճշգրտում է հայտերը, ստուգում է Ծրագրի պահանջներին համապատասխանությունը և դրական եզրակացության դեպքում ներկայացնում Նախարարություն, որը հինգ աշխատանքային օրվա ընթացքում ուսումնասիրում և ստուգում է ԳՖԿ-ից ստացված հայտերը, և Ծրագրի պահանջներին դրանց համապատասխանության դեպքում վարկի տոկոսադրույքի սուբսի­դա­­վորման գումարը փո­խանցում է համապատասխան Ֆինանսական կառույցի հաշվեհա­մա­րին**,**
7. Այգեհիմնման, կարկտապաշտպան ցանցերի և ոռոգման արդիական համակարգերի ներդրման հա­մար տրամադրված վարկի տոկոսադրույքի սուբսի­դա­վո­րումը կարող է դադարեցվել՝

ա.եթե չեն պահպանվել Ծրագրով սահմանված պահանջները (մասնավորապես՝ 11-րդ, 13-րդ կետերը, 22-րդ կետի 2)-րդ ենթակետի գ․պարբերությունը և 22-րդ կետի 6-րդ ենթակետը), վարկը նպատակային չի օգտագործվել, կամ Նախարարության և Ֆինանսական կառույցի մոնիթորինգի ար­դյուն­քում հայտ­նա­բերվել է սույն Ծրագրի պայմանների խախտում,

բ. եթե Շահառուի կողմից տրամադրվել է կեղծ տեղեկատվություն,

գ. եթե առկա են տվյալ վարկի մասով Վարկառուի մեկ տարվա (նախորդ 12 ամիսներ) կտրվածքով հանրագումարային վաթսուն օրվանից ավել ժամկետանց պարտավորություններ կամ ֆինանսական կառույցի հանդեպ ունեցած ժամկետանց պարտավորությունների հետևանքով՝ համաձայն Հայաստանի Հանրապետության կենտրոնական բանկի «Հայաստանի Հանրապետության տարածքում գործող բանկերի վարկերի ու դեբիտորական պարտքերի դասակարգման և հնարավոր կորուստների պահուստների ձևավորման կարգի» վարկը օբյեկտիվ չափանիշներով ստանդարտ դասով դասակարգված չէ։

դ. Շա­հա­ռուի և Ֆինանսական կա­ռույցի միջև կնքված պայմանագիրը վաղաժամկետ լուծելու դեպ­քում։

1. Վար­կի սուբսիդա­վո­րումը դա­դարեցվում է տվյալ վարկի մարման ժամանա­կացույ­ցով սահ­ման­ված վարկի նա­խորդ մարման օրվանից սկսած:
2. Վարկառուի կողմից վարկի ոչ նպատակային օգտագործման և կեղծ տեղե­կա­տվու­­թյուն տրամադրելու դեպքերում մինչ այդ պահը տրամադրված սուբ­սիդա­վոր­ման գու­մարը են­թա­կա է վերադարձման՝ 3 ամսվա ընթացքում (սուբսիդավորված գումարի վերադարձը իրա­կա­նացնում է Ֆի­նանսական կառույցը):
3. ***Կատարված ծախսերի մասնակի փոխհատուցման ընթացակարգը.***
4. փոխհատուցման գործընթացը նախաձեռնում են Շահառուները` մինչև այգու հիմնումը և/կամ ոռոգման արդիական համակարգի և/կամ կարկտապաշտպան ցանցի ներդրումը էլեկտրոնային կամ թղթային տար­­բերակով դիմելով Նախարարություն՝ նշելով հողատարածքի տեղը, չա­փե­րն ու տեսակը, այգեհիմնման դեպքում՝ տնկման բանաձևը, կցելով՝

ա. անձը հաստատող փաստաթղթի պատճենը,

բ. անշարժ գույքի նկատմամբ իրա­վուն­քի պետական գրանցման վկայականի պատճենը։ Եթե գրանցված իրավունքը ընդհանուր համատեղ սեփականություն է կամ վարձակալություն, ապա ներկայացվում է նաև նոտարական կարգով վավերացված՝ անշարժ գույքի սեփականատիրոջ կամ համասեփականատիրոջ (-երի) համաձայնությունը՝ Ծրագրին մասնակցելու վերաբերյալ, ընդ որում անշարժ գույքի վարձակա­լության ժամկետն այգեհիմնման դեպքում չպետք է պակաս լինի դիմումը ներկայացնելու օրվանից հաշված՝ քսան տարուց, իսկ ոռոգման արդիական համակարգի ներդրման դեպքում՝ երեք տարուց, իսկ կարկտապաշտպան ցանցի դեպքում՝ յոթ տարուց,

գ.այգեհիմնման դեպքում կցվում են նաև Ծրագրի 21-րդ կետով սահմանված փաստաթղթերը։

1. դիմումն ընդունելուց հետո 15 աշխատանքային օրվա ընթացքում Նախարարության ներկայա­ցուցիչը դիմումում նշված տեղեկությունների ուսում­նա­­սիրության նպատակով իրականացնում է նախնական մոնիթորինգ և կազմում արձանագրություն,
2. նախնական մոնիթորինգի արձանագրության դրական եզրակացության դեպքում Շահառուն հաշ­վառվում է Նա­խարարության հա­մապատասխան ստորաբա­ժա­նման կողմից և 5 աշխատանքային օրվա ընթացքում գրավոր տեղեկացվում որպես Շահառու հաշվառվելու և պայմանագիր կնքելու վերաբերյալ: Բացասական եզրակացության դեպքում հինգ աշխատանքային օրվա ընթացքում Շահառուին տրամադրվում է նախնական մոնիթորինգի արձանագրության պատճենը,
3. այգեհիմնման նպատակով հաշվառված Շահառուն սույն կետի 3-րդ ենթակետի պայմանագիր կնքելու առաջարկը ստանալուց հետո մեկ ամսվա ընթացքումՆախարարություն է ներկայացնում Ծրագրի 12-րդ կետում նշված փաստաթուղթը, որից հետո հինգ աշխատանքային օրվա ընթացքում վերջինիս հետ կնքվում է պայմանագիր,
4. ոռոգման արդիական համակարգերի և/կամ կարկտապաշտպան ցանցերի ներդրման դեպքում հաշվառված Շահառուի հետ հինգ աշխատանքային օրվա ընթացքում կնքվում է պայմանագիր,
5. Նախարարության հետ պայմանագիր կնքած Շա­հառուն մինչև աշ­խատանքների ավարտը, պայմանագիրն ուժի մեջ մտնելու ամսվան հաջորդող ամսվանից հաշված, երեք ամիսը մեկ անգամ, բայց ոչ ուշ քան եռամսյակին հաջորդող ամսվա հինգերորդ աշխատանքային օրը Նախարարություն է ներկայացնում կատարված աշխատանքների վերաբերյալ (այգեհիմնման դեպքում՝ աղյուսակներ N N 2-ում, 3-ում, 4-ում և 5-ում նշված աշխատանքներից յուրաքանչյուրի կատարման ընթացքը՝ կատարված է, կատարված է մասնակի, կատարված չէ) տեղեկատվություն ։
6. այգու հիմնման աշ­խատանքների ավարտից հետո պայմանագիր կնքած Շա­հառուն փոխհատուցում ստանալու նպատակով էլեկտրոնա­յին կամ թղթային տար­­բե­րակով դիմում է Նախարարություն՝ դիմումին կից ներկայաց­նելով՝

ա.տնկման բանաձևը,

բ.արտերկրից ձեռք բերված կամ տեղական արտադրության (հանրապետությունում տնկանյութի հավաստագրման համակարգի ներդրումից հետո) տնկանյութի ծագումն ու որակը հավաստող փաստաթուղթը (հավաստագիր),

գ.արտերկրից ձեռք բերված տնկանյութի բուսասանիտարական կարանտին հսկողության (վերահսկողության) ակտը,

դ. տնկանյութի ներկրումը հավաստող փաստաթղթերը, իսկ տեղական արտադրության դեպքում (մինչև հանրապետությունում տնկանյութի հավաստագրման համակարգի ներդրումը)` բուսասանիտարական անձնագիր,

ե. այգեհիմնման աշխատանքների ծախսերը հիմնավորող փաստաթղթերը,

1. ոռոգման արդիական համակարգեր և կարկտապաշտպան ցանցեր ներդնելուաշ­խատանքների ավարտից հետո պայմանագիր կնքած Շա­հառուն փոխհատուցում ստանալու նպատակով էլեկտրոնա­յին կամ թղթային տար­­բե­րակով դիմում է Նախարարություն՝ դիմումին կից ներկայաց­նելով ձեռքբերման և տեղակայման ծախսերը հիմնավորող փաստաթղթերը,
2. այգեհիմնման դեպքում փոխհատուցման տրամադրման համար նախապայման է հանդիսանում տնկման բանաձևով նախատեսված և տնկված տնկիների առնվազն 75 % կպչունությունը,
3. Նախարարության համապատասխան ստորաբաժանումն իրականացնում է ավարտական մոնիթորինգ, որի հիման վրա կազմվում է արձանագրություն և գրավոր տեղե­կաց­վում Շահառուին՝ փոխ­հատուցման տրամադրման կամ մերժման մա­սին,
4. ավարտական մոնիթորիգը կիրականացվի՝

ա. ոռոգման արդիական համակարգերի և/կամ կարկտապաշտպան ցանցերի ներդրման դեպքում սույն կետի 8-րդ ենթակետի դիմումը ստա­նա­­­լուց հետո 15 աշխատանքային օրվա ընթացքում,

բ. գարնանը հիմնած այգիների դեպքում սույն կետի 7-րդ ենթակետի դիմումը ստանալուց 2 ամիս հետո 15 աշխատանքային օրվա ընթացքում,

գ. աշնանը հիմնած այգիների դեպքում ծառերի հյութաշարժը սկսվելուց հետո մինչև մայիսի 15-ը։

1. ավարտական մոնիթորինգի դրական եզրակացության դեպքում 10 աշխատանքային օրվա ընթացքում կնքվում է համաձայնագիր, որի հիման վրա փոխհատուցման ենթակա գումարը 15 աշխատանքային օրվա ընթացքում փոխանցվում է Շահառուի հաշվեհամարին,
2. Ծրագրով նախատեսված աջակցությունը կտրամադրվի միայն Շահառուի կողմից սույն Ծրագրով սահմանված գործընթացը սկսելուց (սույն կետի 4-րդ ենթակետի պայմանագիրը կնքելուց) հետո ձեռքբերված միջոցների և կատարված աշխատանքների համար,
3. փոխհատուցման մերժման հիմք է հանդիսանում՝

ա. Շահառուի կողմից կեղծ տեղե­կատվություն տրամադրելը,

բ. Ծրագրի դրույթների չպահպանելը,

գ. մոնիթորիգի արձանագրության բացասական եզրակացությունը։

1. Ծրագրի շրջանակում 0.5-10 հա այգեհիմնման համար (1-ին տարվա խնամքի ծախսերը ներառված չեն) յուրաքանչյուր Շահառուի կփոխհատուցվի փաստացի կատարված ծախսերի 50%-ը՝ ծախսերը հիմնավորող փաստաթղթերի հիման վրա (Ծրագրի աղյուսակներ N N 2-ում, 3-ում, 4-ում և 5-ում նշված աշխատանքներից բացի այլ աշխատանքների համար կատարված ծախսերը չեն փոխհատուցվում),
2. Յուրաքանչյուր Շահառուի համար սահմանված 1 հա այգեհիմ­ն­ման՝ ներառյալ ոռոգման արդիական համակարգերի (բացի կաթիլային ոռոգման համակարգերից այլ համակարգերի ներդրման դեպքում, ծախսերը կգնահատվեն ոչ ավելի քան կաթիլային ոռոգման համակարգի ներդրման ծախսի առավելագույն սահմանաչափը), կարկտապաշտպան ցանցերի առավելագույն ծախսերն են (առանց 1-ին տարվա խնամքի ծախսերի)՝

ա. ինտենսիվ պտղատու այգի՝ հնդավորներ, կորիզավորներ և չոր մերձարևադարձայիններ՝ 28.5 մլն դրամ, կարկտապաշտպան ցանցով՝ 38.6 մլն դրամ,

բ. ինտենսիվ պտղատու այգի՝ ընկուզավորներ՝ 11.5 մլն դրամ, կարկտապաշտպան ցանցով՝ 23.5 մլն դրամ,

գ. խաղողի այգի՝ 15.4 մլն դրամ, կարկտապաշտպան ցանցով՝ 18.2 մլն դրամ,

դ. հատապտղանոց՝ 17.6 մլն դրամ, կարկտապաշտպան ցանցով՝ 27.7 մլն դրամ:

1. Այգեհիմնման դեպքում փոխհատուցման ընդհանուր գումարը 1 հա-ի հաշվով չպետք է գերազանցի սույն կետի 16-րդ ենթակետում գնահատված առավելագույն ծախսերի 50%-ը։
2. Ծրագրի շրջանակում 0.5-10 հա ոռոգման արդիական համակարգերի ներդրման համար յուրաքանչյուր Շահառուի կփոխհատուցվի փաստացի կատարված ծախսերի 18 %-ը, իսկ Հայաստանի Հանրապե­տու­թյան կառավարության 2014 թվականի դեկտեմ­բե­­րի 18-ի N 1444-Ն որոշ­մամբ հաստատված ցանկում ընդգրկված սոցիալական աջակցություն ստացող սահմա­նամերձ համայնքների բնակավայրերի տնտեսա­վա­րող­նե­րին, գերնորմատիվային ջրապա­հան­ջարկ ունեցող հողատարածք­ներում ներդրողներին, գյուղատնտեսությունում տնտեսավարող երիտասարդներին (18-35 տարեկան ֆիզիկական անձանց), գյուղատնտեսական կոոպերատիվներին` 21 %-ը, որը 1 հա-ի հաշվով չպետք է գերազանցի Ծրագրի 20-րդ կետում նշված ծախսերի առավելագույն սահմանաչափերի 18 %-ը և 21 %-ը։
3. Ծրագրի շրջանակում 0.5-10 հա կարկտապաշտպան ցանցի ներդրման համար յուրաքանչյուր Շահառուի կփոխհատուցվի փաստացի կատարված ծախսերի 40 %-ը, իսկ Հայաստանի Հանրապե­տու­թյան կառավարության 2014 թվականի դեկտեմ­բե­­րի 18-ի N 1444-Ն որոշ­մամբ հաստատված ցանկում ընդգրկված սոցիալական աջակցություն ստացող սահմա­նամերձ համայնքների բնակավայրերի տնտեսա­վա­րող­նե­րին, գյուղատնտեսությունում տնտեսավարող երիտասարդներին (18-35 տարեկան ֆիզիկական անձանց), գյուղատնտեսական կոոպերատիվներին` 48 %-ը, որը 1 հա-ի հաշվով չպետք է գերազանցի Ծրագրի 19-րդ կետում նշված ծախսի առավելագույն սահմանաչափի 40 %-ը և 48 %-ը,
4. Ծրագրի մոնիթորինգն իրականացնում են Նախարարությունը և Ֆինանսական կառույցը։
5. Նախարարության կողմից իրականացվող մոնիթորինգի կարգը սահմանում է Նախարարությունը։
6. Վարկի տրամադրումից հետո 1 օրացուցային տարվա ընթացքում Ֆինանսական կառույցի կողմից պարտադիր իրակա­նացվում է նպատակային մոնի­թորինգ և Ֆինանսական կառույցի ներքին իրավական ակտերին համապատասխան՝ ֆինանսական մոնի­թորինգ:
7. Վարկառուի կողմից վարկի ոչ նպատակային օգտագործման կամ ներկայաց­ված կեղծ տեղեկատվության ի հայտ գալու դեպքում Ֆինանսական կառույցը պար­տավոր է վար­կա­ռուի գոր­ծող վարկը հանել վարկերի տոկոսադրույքների սուբսի­դավորման ծրա­գրից և միա­կողմանիորեն փոփոխել վարկի տոկոսադրույքը՝ կիրա­ռելով տվյալ Ֆի­նան­սական կա­ռույ­ցում գործող գյուղա­տնտեսական կամ բիզնես վարկերի համար սահ­մանված ավելի բարձր տոկոսադրույք:
8. Ֆինանսական կառույցը ԳՖԿ-ի և Նախարարության հետ կնքվող եռակողմ պայ­մա­նագրով սահմանված ձևաչափով հաշվետվություն է ներկայացնում ԳՖԿ-ին:
9. Ծրագրի շրջանակներում վարկերի տոկոսադրույքի սուբսիդավորման հայ­տե­րի ամ­փոփ­ման արդյունքում ԳՖԿ-ն ձևավորում է վիճակա­գրական տվյալների շտե­մա­րան, որը նե­րա­ռում է Ծրագրի իրականացման հետ կապված տեղե­կատվությունը, ար­ձա­նա­­­գրված խնդիր­­ները և իրա­գործման դժվարու­թյունները:
10. ԳՖԿ-ն ամսական պարբերականությամբ հաշվետվություն է ներկայացնում Նախա­րա­րու­թյուն:
11. Հաշվետվությունը պետք է պարունակի մանրամասն տեղեկատվություն Ծրա­գրի ըն­թաց­քի մասին, այդ թվում՝
12. վարկերի մասին՝ ըստ մարզերի և համայնքների, Շահառուների անձնական ու կոնտակտային տվյալների, վար­կի գումարի, վարկի տոկոսադրույքի սուբսիդավորման գումարի, հիմնված այգիների և հատա­պտղա­նոց­ների, ոռոգման արդիական համակարգերի ու կարկտապաշտպան ցանցերի ներդրման տա­րած­քների, տեսակի,
13. տեղեկատվություն Ֆինանսական կառույցի կողմից իրականացված մոնիթո­րինգի արդյունքների և հայտնաբերված խախտումների մասին:
14. Ծրագրի 30-րդ կետով նշված հաշվետվությունների հիման վրա Նախարարությունն իրականացնում է մոնիթորիգ 25-րդ կետով սահմանված կարգով։
15. Ծրագրի 23-րդ կետի 10-րդ ենթակետով և 32-րդ կետով իրականացված մոնիթորինգի արդյունքում կազմվում է տարեկան հաշվետվություն, որը պետք է ներառի մանրամասն տեղեկատվություն Ծրագրի ընթացքի մասին, այդ թվում՝ ըստ մարզերի, համայնքների, Շահառուների հիմնած այգիների և հատա­պտղա­նոց­ների տա­րած­քի, բույսերի տնկման բանաձևի, տնկման տարիքի, պտղատեսակի, բուսաձևերի /սորտերի/, ինչպես նաև ներդրված ոռոգման արդիական համակարգերի և կարկտապաշտպան ցանցերի ու հայտնաբերված խախտումների վերաբերյալ։
16. Ծրագրի իրականացման հնարավոր ռիսկերն են`
17. անբարենպաստ կլիմայական պայմանների, հիվանդությունների և վնասատուների պատճառած վնասների և կորուստների հետևանքով տրամադրված վար­կային ռե­սուրս­­­­ների մայր գու­մարի վերադարձելիության և տոկոսադրույքի վճարման և պայմանագրային պարտավորությունների կատարման անհնա­րինու­թյունը,
18. ներմուծված տնկիների չհարմարվողականությունը հանրապետության բնակլիմայական պայմաններին,
19. նախատեսված վարկային ռեսուրս­ների ոչ ամբող­ջա­կան տեղաբաշխման հե­տևան­քով վար­կերի տոկոսա­դրույքների սուբ­սի­դա­վորման նախատեսված գու­մար­նե­րին հա­­մար­ժեք հայ­տերի բացակայությունը կամ նախատեսվածից ավելի մեծ պահանջարկը,
20. տարբեր տնտեսական գործոններով պայմանավորված՝ (արտադրանքի շու­կա­յական գնի անկում, փոխարժեքի տատանումներ և այլն), Շահառուների ակն­­­­­կալ­վածից եկամուտների ավելի ցածր մակարդակը,
21. Ֆինանսական կառույցների կողմից վարկի ապահովման միջոցի ոչ մատչելի պայմանների առաջադրումը։
22. Ծրագրի ֆինանսավորումն իրականացվելու է Հայաստանի Հանրապե­տության պետական բյուջեից։
23. Ծրագրի իրականացման ֆինանսավորումը 2020 թվականին կկարգավորվի 2019 թվականի դեկտեմբերի 6-ին ընդունված «Հայաստանի Հանրապետության 2020 թվականի պետական բյուջեի մասին» ՀՀ օրենքի և ՀՀ կառավարության 2019 թվականի դեկտեմբերի 26-ի N 1919-Ն որոշման համաձայն, իսկ 2021 թվականին Ծրագրի իրականացման գնահատված արժեքը կկազմի 965 133 905 ՀՀ դրամ։ Ծրագրի հետագա տարիների ֆինանսավորումը կիրականացվի յուրաքանչյուր բյուջետային գործընթացի շրջանակում բյուջետային հայտերի հիման վրա՝ տվյալ տարվա համար անհրաժեշտ չափով գումար հատկացնելու միջոցով, որն իր մեջ պետք է ներառի նաև Հայաստանի Հանրապետության կառավարության 2019 թվականի մարտի 7-ի N 212-Լ որոշմամբ հաստատված Ոռոգման արդիական համակարգերի ներդրման համաֆինանսավորման, 2019 թվականի 29 մարտի N 361-Լ որոշմամբ հաստատված Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցության և 2019 թվականի 4 ապրիլի N 362 - Լ որոշմամբ հաստատված Հայաստանի Հանրապետության գյուղատնտեսությունում կարկտա­պաշտպան ցանցերի ներդրման համար տրամադրվող վարկերի տոկոսավճարների սուբսիդավորման ծրագրերի պարտավորությունները։
24. Ծրա­­գրի իրականացման արժեքը գնահատելու նպատակով կատարվել է պայմանական բաշխում, որի հա­մա­ձայն 60 հա այգեհիմնման՝ ընդ որում 30 հա-ը՝ առանց կարկտապաշտպան ցանցի, 70 հա ոռոգման արդիական համակարգերի և 5 հա կարկտապաշտպան ցանցերի ներդրումը կկատարվի վարկերի տո­կո­սադրույքի սուբսիդա­վոր­ման եղանակով, իսկ 40 հա այ­գե­հիմնումը, ընդ որում՝ 20 հա-ը՝ առանց կարկտապաշտպան ցանցի, 30 հա ոռոգման արդիական համակարգերի և 5 հա կարկտապաշտպան ցանցերի ներդրումը կկատարվի ծախսերի մասնակի փոխհատուցման տարբերակով։
25. ՀՀ պետական բյուջեով նախատեսված Ծրագրային ցուցանիշները գերազանցելու դեպքում Ծրագրի շրջանակում վարկային և փոխհատուցման պայմանագրեր կկնքվեն բյուջետային բավարար միջոցների առկայության դեպքում։
26. Ծրագրի իրականացումից ակնկալվում են ինչպես քանակական, այնպես էլ որա­կական արդյունքներ։ Մասնավորապես, ծրագրով նախատեսված թիրախային ցուցանիշներն ապահովելու դեպքում ակնկալվում են հետևյալ ար­դյունք­ները`
27. քանակական.

ա. ոռոգման արդիական համակարգերով և/կամ կարկտապաշտպան ցանցերով, ժամանակակից ու մրցունակ տնկանյութերի տեսակներով հագեցած այգիների տարածքների ավելացում շուրջ 435 հա-ով՝ տարեկան 100 հա (միայն 2020 թվականին 135 հա),

բ. կարկտապաշտպան ցանցերով պաշտպանված հողատարածքների ավելացում շուրջ 55,5 հա-ով՝ տարեկան 10 հա (միայն 2020 թվականին 25,5 հա),

գ. ժամանակակից ոռոգման համակարգեր ունեցող հողատարածությունների ավելացում շուրջ 761 հա-ով՝ տարեկան 100 հա (միայն 2020 թվականին 461 հա),

դ. այգեգործական արտադրանքի ինքնարժեքի իջեցում՝ արտադրության արդյունավետության բարձրացման հաշվին,

ե. Ծրագրի շրջանակում հիմնված 3 տարեկան այգիներից յուրաքանչյուր տարի Շահառուների ստացած եկամուտը 1 հա-ի հաշվով կկազմի շուրջ 3-5 մլն դրամ,

2) որակական.

ա. ցածր բերքատու ավանդական այգիների փոխարեն բարձր բերքատու այգիների հիմնում,

բ. այգեգործության ոլորտի ներդրումային գրավչու­թյան բարձրացում,

գ. մրցունակ, տարբեր սեզոնային արտադրության, երկարաժամկետ պահ­պան­վող, որակական և համային բարձր հատկանիշներով օժտված պտղի և հատապտղի արտադրություն,

դ. կոնյակի և գինու արտադրության ծավալների ավելացման և որակական հատկանիշների բարելավման նախադրյալների ստեղծում,

ե. Ծրագրի մասնակից տնտեսավարողների եկամուտների ավելացում, վճարունակության բարձրացում,

զ. ոռոգման արդիական համակարգերի ներդրման արդյունքում ջրային ռեսուրսների արդյունավետ օգտագործում,

է. կարկտապաշտպան ցանցերի ներդրման արդյունքում կարկտահարության ռիսկի նվազեցում,

ը․գյուղատնտեսության ապահովագրության իրականացման արդյունքում բնակլիմայական աղետներից ռիսկերի մեղմում։

**Աղյուսակ 1**

Ծրագրի շրջանակներում խաղողի, ինտենսիվ այգիների և հատապտղանոցների հիմնման համար տնկիների թույլատրելի նվազագույն թիվը

|  |  |  |
| --- | --- | --- |
| Հ/Հ | Անվանում | 1հա այգում  տնկիների թույլատրելի  նվազագույն թիվը  հատ |
| 1. | Ծիրանենի | 800 |
| 2. | Դեղձենի | 1000 |
| 3. | Սալորենի և շլորենի | 1000 |
| 4. | Կեռասենի | 800 |
| 5. | Բալենի | 800 |
| 6. | Նշենի | 300 |
| 7. | Նեկտարենի | 1000 |
| 8. | Խնձորենի | 1000 |
| 9. | Տանձենի | 1000 |
| 10. | Սերկևիլենի | 1000 |
| 11. | Ընկուզենի | 417 |
| 12. | Տխիլենի | 500 |
| 13. | Պիստակենի | 500 |
| 14. | Ժորենի (արևելյան խուրմա) | 625 |
| 15. | Թզենի | 800 |
| 16. | Նռնենի | 1000 |
| 17. | Շողպար (կիվի) | 1000 |
| 18. | Խաղող | 3400 |
| 19. | Հատապտուղներ | 5000 |

Աղյուսակ 2

|  |  |  |  |  |  |
| --- | --- | --- | --- | --- | --- |
| 1 հա ինտենսիվ պտղատու այգու (հնդավորներ, կորիզավորներ և չոր մերձարևադարձային պտուղներ) հիմնման և 1-ին տարվա խնամքի համար պահանջվող ծախսերը (խնձորի, ծիրանի, կեռասի, դեղձի, սալորի և շլորի, բալի, նեկտարին, տանձի, սերկևիլի, արևելյան խուրմայի, թզի, շողպարի (կիվիի), նռան օրինակով՝ առավել խիտ տնկման օրինակելի բանաձևը 3X0,8մ ) | | | | | |
| Աշխատանքի անվանումը | Չափի միավորը | ֆիզիկական ծավալները | Միավորի արժեքը (դրամ) | Ընդամենը՝ (դրամ) | Ընդամենը՝ (դրամ) (առանց կարկտապաշտպան համակարգի) |
| **Այգու հիմնման ծախսեր** | | | | |  |
| Խոր վարը | հա | 1 | 60 000 | 60 000 | 60 000 |
| Քարհավաք (1 անգամ) | հա | 1 | 200 000 | 200 000 | 200 000 |
| Կուլտիվացիա | հա | 1 | 20 000 | 20 000 | 20 000 |
| Հողամասի տեղաձևում | հա | 1 | 200 000 | 200 000 | 200 000 |
| Լարասյունային համակարգի ցինկապատ լարեր | դրամ | - | - | 700 000 | 2 500 000 |
| Տնկման փոսերի հորատում | հատ | 4 166 | 300 | 1 249 800 | 1 249 800 |
| Տնկանյութի արժեք | հատ | 4 166 | 4 000 | 16 664 000 | 16 664 000 |
| Օրգանական պարարտացում | դրամ | - | - | 750 000 | 750 000 |
| Սուպերֆոսֆատ | կգ | 300 | 300 | 90 000 | 90 000 |
| Կալիումական աղ | կգ | 150 | 300 | 45 000 | 45 000 |
| Հողախառնուրդի և տնկանյութի նախապատրաստում ու այգեհիմնում | դրամ | - | - | 1 041 500 | 1 041 500 |
| Չնախատեսված այլ ծախսեր՝ | դրամ | - | - | 1 051 015 | 1 141 015 |
| **Ընդամենը այգու հիմնման ծախս** | **դրամ** | - | - | **22 071 315** | **23 961 315** |
| Կաթիլային ոռոգման համակարգի տեղադրում (ներառյալ պոմպակայանը) | հա | 1 | - | 2 500 000 | 2 500 000 |
| Կարկտապաշտպան համակարգ | հա | 1 | - | 12 082 862 | 0 |
| Ջրավազանի կառուցում | հա | 1 |  | 2 000 000 | 2 000 000 |
| **Ընդամենը այգեհիմնման ծախս ներառյալ (կարկտապաշտպան ցանց և ոռոգման համակարգ)** | դրամ | **-** | **-** | **38 654 177** | **28 461 315** |
| **Այգու 1-ին տարվա խնամքի ծախսեր** | | | | |  |
| Ջրի վարձ | մ3 | 3 500 | 11 | 38 500 | 38 500 |
| Միջբնային տարածությունների քաղհան, փխրեցում (5 անգամ) կամ մուլչապատում | դրամ | - | - | 350 000 | 350 000 |
| Միջշարային տարածությունների կուլտիվացիա (4 անգամ) | դրամ | - | - | 120 000 | 120 000 |
| Պայքար հիվանդությունների և վնասատուների դեմ, մեքենայացված (8 անգամ) | դրամ | - | - | 160 000 | 160 000 |
| Բուժանյութեր | դրամ | - | - | 400 000 | 400 000 |
| Պարարտացում և սնուցումներ (մակրո և միկրո տարրերով, տերևային սնուցում, 6-8 անգամ ) | դրամ | - | - | 400 000 | 400 000 |
| Ծառերի էտ-ձևավորում | դրամ | - | - | 250 000 | 250 000 |
| Չնախատեսված այլ ծախսեր՝ | դրամ | - | - | 85 925 | 85 925 |
| **Ընդամենը՝ ծախսեր այգու 1-ին տարվա խնամքի համար** | **դրամ** | **-** | **-** | **1 804 425** | **1 804 425** |
| **Ընդամենը ծախս** | **դրամ** | **-** | **-** | **40 458 602** | **30 265 740** |

Աղյուսակ 3

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 հա ինտենսիվ պտղատու այգու (ընկուզավորներ) հիմնման և 1-ին տարվա խնամքի համար պահանջվող ծախսերը (ընկույզի, պիստակի, տխիլի, նշի օրինակով՝ տնկման բանաձևը 4X2մ)   |  |  |  |  |  | | --- | --- | --- | --- | --- | | Աշխատանքի անվանումը | Չափի միավորը | ֆիզիկական ծավալները | Միավորի արժեքը (դրամ) | Ընդամենը՝ (դրամ) | | **Այգու հիմնման ծախսեր** | | | | | | Խոր վարը | հա | 1 | 60 000 | 60 000 | | Քարհավաք (1 անգամ) | հա | 1 | 200 000 | 200 000 | | Կուլտիվացիա | հա | 1 | 20 000 | 20 000 | | Հողամասի տեղաձևում | հա | 1 | 150 000 | 150 000 | | Տնկման փոսերի հորատում | հատ | 1 250 | 300 | 375 000 | | Տնկանյութի արժեք | հատ | 1 250 | 4 000 | 5 000 000 | | Օրգանական պարարտացում | դրամ |  |  | 600 000 | | Սուպերֆոսֆատ | կգ | 240 | 300 | 72 000 | | Կալիումական աղ | կգ | 120 | 300 | 36 000 | | Հողախառնուրդի և տնկանյութի նախապատրաստում ու այգեհիմնում | դրամ | - | - | 312 500 | | Չնախատեսված այլ ծախսեր | դրամ | - | - | 341 275 | | **Ընդամենը այգու հիմնման ծախս** | դրամ | - | - | **7 166 775** | | Կաթիլային ոռոգման համակարգի տեղադրում (ներառյալ պոմպակայանը) | հա | 1 | - | 2 300 000 | | Կարկտապաշտպան համակարգ | հա | 1 | - | 12 082 862 | | Ջրավազանի կառուցում | հա | 1 |  | 2 000 000 | | **Ընդամենը այգեհիմնման ծախս ներառյալ (կարկտապաշտպան ցանց և ոռոգման համակարգ)** | **դրամ** | **-** | **-** | **23 549 637** | | **Այգու 1-ին տարվա խնամքի ծախսեր** | | | | | | Ջրի վարձ | մ3 | 3 000 | 11 | 33 000 | | Միջբնային տարածությունների քաղհան, փխրեցում ձեռքով (5 անգամ) կամ մուլչապատում | դրամ | **-** | **-** | 350 000 | | Միջշարային տարածությունների կուլտիվացիա (4 անգամ) | դրամ | **-** | **-** | 120 000 | | Պայքար հիվանդությունների և վնասատուների դեմ, մեքենայացված (5 անգամ) | դրամ | **-** | **-** | 100 000 | | Բուժանյութեր | դրամ | - | - | 250 000 | | Սնուցումներ (մակրո և միկրո տարրերով, տերևային սնուցում, 5 անգամ) | դրամ | - | - | 250 000 | | Չնախատեսված այլ ծախսեր | դրամ | - | - | 55 150 | | **Ընդամենը՝ ծախսեր այգու 1-ին տարվա խնամքի համար** | **դրամ** | **-** | **-** | **1 158 150** | | **Ընդամենը ծախս** | **դրամ** | **-** | **-** | **24 707 787** | |

Աղյուսակ 4

|  |  |  |  |  |
| --- | --- | --- | --- | --- |
| 1 հա խաղողի այգու հիմնման և 1-ին տարվա խնամքի համար պահանջվող ծախսերը | | | | |
| (առավել խիտ տնկման օրինակելի բանաձևը՝ 2.25 x 1.3 մ) | | | | |
| Աշխատանքի անվանումը | Չափի միավորը | Ֆիզիկական ծավալները | Միավորի արժեքը (դրամ) | Ընդամենը՝ (դրամ) |
| **Այգու հիմնման ծախսեր** | | | | |
| Խոր վարը | հա | 1 | 60 000 | 60 000 |
| Քարհավաք (1 անգամ) | հա | 1 | 200 000 | 200 000 |
| Կուլտիվացիա | հա | 1 | 20 000 | 20 000 |
| Հողամասի տեղաձևում | հա | 1 | 250 000 | 250 000 |
| Տնկման փոսերի հորատում | հատ | 3400 | 200 | 680 000 |
| Տնկանյութի արժեք | հատ | 3400 | 1 500 | 5 100 000 |
| Օրգանական պարարտացում | դրամ | **-** | - | 375 000 |
| Կալիումական աղ | կգ | 150 | 300 | 45 000 |
| Սուպերֆոսֆատ | կգ | 300 | 300 | 90 000 |
| Հողախառնուրդի և տնկանյութի նախապատրաստում ու այգեհիմնում | դրամ | **-** | - | 712 000 |
| Հենասյունների ձեռքբերում և տեղափոխում դաշտ | հատ | 585 | 2 000 | 1 170 000 |
| Հենասյունների համար փոսերի հորատում ( 50սմ խորությամբ) | հատ | 585 | 500 | 292 500 |
| Հենասյունների տնկում, լարերի ձգում | մարդ/օր | 50 | 5 000 | 250 000 |
| Հենասյան լարերի գնում (ցինկապատ լարեր, 3մմ) | կգ | 1000 | 900 | 900 000 |
| Չնախատեսված այլ ծախսեր | դրամ | **-** | - | 507 225 |
| **Ընդամենը այգեհիմնման ծախս** | **դրամ** | **-** | **-** | **10 651 725** |
| Կարկտապաշտպան համակարգ առանց հենասյունների | հա | 1 | - | 2 800 000 |
| Կաթիլային ոռոգման համակարգի տեղադրում (ներառյալ պոմպակայանը) | հա | 1 | - | 2 700 000 |
| Ջրավազանի կառուցում | հա | 1 |  | 2 000 000 |
| **Ընդամենը այգեհիմնման ծախս ներառյալ (կարկտապաշտպան ցանց և ոռոգման համակարգ)** | **դրամ** | **-** | **-** | **18 151 725** |
| **Այգու 1-ին տարվա խնամքի ծախսեր** | | | | |
| Ջրի վարձ | մ3 | 3000 | 11 | 33 000 |
| Միջբնային տարածություններ, քաղհան, փխրեցում (4 անգամ) կամ մուլչապատում | դրամ | - | - | 280 000 |
| Միջշարային տարածությունների կուլտիվացիա (3 անգամ) | դրամ | - | - | 90 000 |
| Պայքար հիվանդությունների և վնասատուների դեմ, մեքենայացված, (3-4 անգամ) | դրամ | - | - | 80 000 |
| Բուժանյութեր | դրամ | - | - | 200 000 |
| Պարարտացում և սնուցումներ ( մակրո և միկրո տարրերով, տերևային սնուցում 8 անգամ) | դրամ | - | - | 400 000 |
| Այգեթաղ կամ մուլչապատում | դրամ |  |  | 200 000 |
| Չնախատեսված այլ ծախսեր | դրամ | - | - | 64 150 |
| **Ընդամենը ծախսեր այգու 1-ին տարվա խնամքի համար** | **դրամ** |  |  | **1 347 150** |
| **Ընդամենը ծախս** | **դրամ** | **-** | **-** | **19 498 875** |

Աղյուսակ 5

|  |  |  |  |  |  |
| --- | --- | --- | --- | --- | --- |
| 1հա հատապտղանոցների (ազնվամորու և մոշենու օրինակով) հիմնման և 1-ին տարվա խնամքի համար պահանջվող ծախսերը (առավել խիտ տնկման օրինակելի բանաձևը՝ 1.8 x 0.6 մ) | | | | | |
| Աշխատանքի անվանումը | Չափի միավորը | Ֆիզիկական ծավալները | Միավորի արժեքը (դրամ) | Ընդամենը (դրամ) | Ընդամենը (դրամ) (առանց կարկտապաշտպան համակարգի) |
| **Այգու հիմնման ծախսեր** | | | | |  |
| Վար | հա | 1 | 50 000 | 50 000 | 50 000 |
| Քարհավաք (1 անգամ) | հա | 1 | 200 000 | 200 000 | 200 000 |
| Կուլտիվացիա | հա | 1 | 20 000 | 20 000 | 20 000 |
| Հողամասի տեղաձևում | հա | 1 | 300 000 | 300 000 | 300 000 |
| Լարասյունային համակարգի ցինկապատ լարեր | դրամ |  |  | 900 000 | 2 717 500 |
| Տնկանյութի արժեք | հատ | 9200 | 800 | 7 360 000 | 7 360 000 |
| Հողախառնուրդի և ակոսների պատրաստում, թփիկների տնկում | դրամ |  |  | 460 000 | 460 000 |
| Օրգանական պարարտացում | դրամ |  |  | 750 000 | 750 000 |
| Կալիումական աղ | կգ | 150 | 300 | 45 000 | 45 000 |
| Սուպերֆոսֆատ | կգ | 250 | 300 | 75 000 | 75 000 |
| Չնախատեսված այլ ծախսեր | դրամ | 1 | - | 508 000 | 598 875 |
| **Ընդամենը այգեհիմնման ծախսեր** | **դրամ** | **-** | **-** | **10 668 000** | **12 576 375** |
| Կարկտապաշտպան համակարգ | հա | 1 | - | 12 082 862 | 0 |
| Կաթիլային ոռոգման համակարգի տեղադրում (ներառյալ պոմպակայանը) | հա | 1 | - | 3 000 000 | 3 000 000 |
| Ջրավազանի կառուցում | հա | 1 |  | 2 000 000 | 2 000 000 |
| **Ընդամենը այգեհիմնման ծախս՝ ներառյալ (կարկտապաշտպան ցանց և ոռոգման համակարգ)** | դրամ | - | - | **27 750 862** | **17 576 375** |
| **Այգու 1-ին տարվա խնամքի ծախսեր** | | | | |  |
| Ջրի վարձ | մ3 | 10000 | 11 | 110 000 | 110 000 |
| Բուժանյութեր | դրամ | - | - | 150 000 | 150 000 |
| Պայքար հիվանդությունների և վնասատուների դեմ, (7 անգամ) | մարդ/օր | 7 | 20000 | 140 000 | 140 000 |
| Պարարտացում և սնուցումներ (մակրո և միկրո տարրերով, տերևային սնուցում, 6-8 անգամ) | դրամ | - | - | 400 000 | 400 000 |
| Միջբնային տարածություններ, քաղհան փխրեցում (8 անգամ) կամ մուլչապատում | դրամ | - | - | 560 000 | 560 000 |
| Միջշարային տարածությունների կուլտիվացիա մեքենայացված (4 անգամ) | դրամ | - | - | 100 000 | 100 000 |
| Թփերի էտ-ձևավորում | դրամ | - | - | 150 000 | 150 000 |
| Չնախատեսված այլ ծախսեր | դրամ | - | - | 80 500 | 80 500 |
| **Ընդամենը ծախսեր 1-ին տարվա խնամքի համար** | **դրամ** | **-** | **-** | **1 690 500** | **1 690 500** |
| **Ընդամենը ծախս** | **դրամ** | **-** | **-** | **29 441 362** | **19 266 875** |

\* Հաշվարկներն արված են ազնվամորու և մոշի օրինակով և այն ընդունվում է որպես հաշվարկային գնահատված արժեք բոլոր հատապտուղների համար։

Աղյուսակ 6

1հա տարածքի վրա կարկտապաշտպան համակարգի ներդրման ծախսերը

|  |  |  |  |  |
| --- | --- | --- | --- | --- |
|  | Քանակ | Չափի | Գին, | Ընդամենը,  դրամ |
| **Բնութագիր** | միավոր | դրամ |
| Սյուների բարձրությունը (7х8), 4.5 մ. | 300 | հատ | 6 500 | 1 950 000 |
| Սյուների բարձրություն (9х9) 4.5 մ. | 60 | հատ | 8 000 | 480 000 |
| Սյուների փակիչ (7х8) | 300 | հատ | 1 600 | 480 000 |
| Սյուների փակիչ (9х9) | 60 | հատ | 1 650 | 99 000 |
| Խարիսխ (125սմ) | 184 | հատ | 6 500 | 1 196 000 |
| Մետաղալարի ամրացման սեղմիչ (7х8) | 1 440 | հատ | 20 | 28 800 |
| Մետաղալարի ամրացման սեղմիչ (9х9) | 150 | հատ | 1500 | 225 000 |
| Ճոպան ցինկապատ 8.2 մմ МС | 576 | մ | 300 | 172 800 |
| Ճոպան ցինկապատ 5.6 մմ МС | 360 | մ | 250 | 90 000 |
| Ճոպան մեկուսիչով | 145 | մ | 600 | 87 000 |
| Մետաղալար ցինկապատ 2.5 մմ | 592 | կգ | 900 | 532 800 |
| Մետաղալար ցինկապատ 4 մմ | 330 | կգ | 900 | 297 000 |
| Մետաղալար ցինկապատ 3 մմ | 40 | կգ | 900 | 36 000 |
| Ճոպանի սեղմիչ (10.0 մմ) | 336 | հատ | 120 | 40 320 |
| Ձգան ցինկապատ լարերի ամրացման համար (9х9.5) | 84 | հատ | 1 500 | 126 000 |
| Կլիպս №1 | 1 933 | հատ | 350 | 676 550 |
| Կլիպս №2 | 1 933 | հատ | 75 | 144 975 |
| Շղթաներ | 1 450 | հատ | 150 | 217 500 |
| Ցանց | 12 705 | մ2 | 195 | 2 477 475 |
| Օղակներ | 60 | հատ | 400 | 24 000 |
| Կապիչ D5մմ | 64 | կգ | 1 370 | 88 071 |
| Կապիչ D2մմ | 43 | կգ | 2 650 | 113 571 |
| Համակարգի ներդրման աշխատանքներ |  |  |  | 2 500 000 |
| **Ընդամենը ծախսերը** | **12 082 862** | | | |

Աղյուսակ 7

**1 հա տարածքի վրա (3 մ միջշարային հեռավորություն) կաթիլային ոռոգման համակարգի ներդրման համար  
պահանջվող ծախսերը**

|  |  |  |  |  |  |
| --- | --- | --- | --- | --- | --- |
| հ/հ | **Անվանումը** | **Միավորը** | **Քանակը** | **Արժեքը** | **Գումարը** |
| **1. Բաշխիչ ցանց** | | | | | |
| 1 | Պոմպ CPm 170 | հատ | 1 | 181500 | 181500 |
| 2 | Ինժեկտոր համակարգ 1" | հատ | 1 | 50000 | 50000 |
| 3 | Բաք 300 լ | հատ | 1 | 35000 | 35000 |
| 4 | Ավազային ֆիլտր 10000 լ/ժ | հատ | 1 | 280000 | 280000 |
| 6 | Հակադարձ փական 2" զսպանակով | հատ | 1 | 13000 | 13000 |
| 7 | Հակադարձ փական 1" | հատ | 1 | 8500 | 8500 |
| 8 | PPRԽողովակ 32 մմ | մ | 4 | 1500 | 6000 |
| 9 | PEԽողովակ 63 մմ(PN 10) | մ | 10 | 942 | 1200 |
| 10 | PEԽողովակ 50 մմ(PN 10) | մ | 120 | 600 | 14400 |
| 11 | PEԽողովակ 40 մմ(PN 10) | մ | 120 | 384 | 113040 |
| 12 | Խողովակ 16 մմ | մ | 40 | 100 | 4000 |
| 13 | Կաթ. Խողովակ 16 մմ 40 սմ 2,2լ/ժ | մ | 3500 | 170 | 595000 |
| 14 | Միացում ռեզինե հանգույցներով 16 մմ | հատ | 40 | 50 | 2000 |
| 15 | POLՓական 50-50 մմ | հատ | 2 | 5500 | 11000 |
| 16 | Փական 1.1/4 " | հատ | 4 | 4000 | 16000 |
| 17 | PPRՓական 32 մմ | հատ | 2 | 2000 | 4000 |
| 18 | Մետ. Փական 1" | հատ | 1 | 2500 | 2500 |
| 19 | Մետ. Փական 1/2" | հատ | 1 | 1500 | 1500 |
| 20 | Մետ. Փական 3/4" | հատ | 1 | 2000 | 2000 |
| 21 | Գոտի 50 մմ - 1.1/4" | հատ | 4 | 1400 | 5600 |
| 22 | Գոտի 63 մմ - 1" | հատ | 1 | 1300 | 1300 |
| 23 | Գոտի 40 մմ - 1.1/4" | հատ | 4 | 1200 | 4800 |
| 24 | Գոտի 50 մմ - 1" | հատ | 2 | 1350 | 2700 |
| 25 | Գոտի 50 մմ - 3/4" | հատ | 1 | 1350 | 1350 |
| 26 | Գոտի 50 մմ - 1/2" | հատ | 1 | 1350 | 1350 |
| 27 | POLԵռաբաշխիչ 50-40-50մմ | հատ | 1 | 10500 | 10500 |
| 28 | POLԱնկյունակ 63 մմ | հատ | 2 | 6500 | 13000 |
| 29 | POLԱնկյունակ 50 մմ | հատ | 6 | 3500 | 21000 |
| 30 | Անկյունակ 40մմ -1.1/4" | հատ | 8 | 3500 | 28000 |
| 31 | PPRԱնկյունակ 32 մմ | հատ | 2 | 350 | 700 |
| 32 | Անյունակ 16 մմ շտուցեր | հատ | 40 | 95 | 3800 |
| 33 | Փոխակերպիչ անցում 63 մմ-1.1/4" | հատ | 1 | 4800 | 4800 |
| 34 | Փոխակերպիչ անցում 50 մմ-1" | հատ | 3 | 2900 | 8700 |
| 35 | Անցում1"-1" | հատ | 1 | 1200 | 1200 |
| 36 | PPRԱմերիկանկա 32մմ-1"(ա.պ.) | հատ | 1 | 2100 | 2100 |
| 37 | PPRԱմերիկանկա 32մմ-1"(ն.պ.) | հատ | 2 | 2100 | 4200 |
| 38 | PPRՄիացում 32 մմ-1"(ա.պ.) | հատ | 1 | 900 | 900 |
| 40 | Խցան 40 մմ | հատ | 8 | 980 | 7840 |
| 41 | Խցան 16 մմ | հատ | 40 | 60 | 2400 |
| 42 | Բետոն B20 | մ/խ | 0,6 | 36000 | 21600 |
| 43 | Խողովակ 40\*40\*2մմ | մ | 30 | 1180 | 35400 |
| 44 | Թիթեղ ներկված | մ/ք | 25 | 4500 | 112500 |
| **Ընհամենը** | | **ՀՀ դրամ** | | | **1 636 380** |
| **Այլ ծախսեր** | | | | | |
| 1 | Աշխատանք | մ | 3 500 | 200 | **700 000** |
| 2 | Չնախատեսված ծախսեր | 5% |  |  | **81 819** |
| 3 | Տրանսպորտային ծախսեր | 5% |  |  | **81 819** |
| **Ընդամենը այլ ծախսեր** | | **ՀՀ ԴՐԱՄ** | | | **863 638** |
| **Ընդհանուր** | | **ՀՀ ԴՐԱՄ** | | | **2 500 018** |

Աղյուսակ 8

1հա հողատարածքի վրա անձրևացման համակարգի տեղադրման նախահաշիվ

(ցնցուղի տեղադրման սխեման 5X15 120լ/ժ)

|  |  |  |  |  |
| --- | --- | --- | --- | --- |
| Անվանումը | Միավորը | Քանակը | Արժեքը | Գումարը |
|
|
| Ցնցուղ | հատ | 400 | 2000 | 800 000 |
| PE խողովակ d=32մմ | մետր | 2500 | 150 | 375 000 |
| PE խողովակ d=75մմ | մետր | 100 | 900 | 90 000 |
| Միացման դետալներ |  |  |  | 150 000 |
| Պոմպային ագրեգատ |  |  |  | 500 000 |
| Տեղադրում՝ ներառյալ հողային աշխատանքներ |  |  |  | 700 000 |
| **Ընդամենը** |  |  |  | **2 615 000** |